2000/405/EY: Komission päätös, tehty 7 päivänä kesäkuuta 2000, pitkäaikaisten kansallisten tukien järjestelmästä Suomen pohjoisten alueiden maataloudelle tehdyn päätöksen 95/196/EY muuttamisesta (tiedoksiannettu numerolla K(2000) 1539)



Virallinen lehti nro L 154 , 27/06/2000 s. 0023 - 0032



Komission päätös, tehty 7 päivänä kesäkuuta 2000, pitkäaikaisten kansallisten tukien järjestelmästä Suomen pohjoisten alueiden maataloudelle tehdyn päätöksen 95/196/EY muuttamisesta (tiedoksiannettu numerolla K(2000) 1539) (Ainoastaan suomen- ja ruotsinkieliset tekstit ovat todistusvoimaiset) (2000/405/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon Itävallan, Suomen ja Ruotsin liittymisasiakirjan ja erityisesti sen 142 artiklan, sekä katsoo seuraavaa: (1) Suomi on liittymisasiakirjan 143 artiklan mukaisesti ilmoittanut komissiolle tukijärjestelmästä, jota se aikoo soveltaa 26 päivänä lokakuuta 1994 142 artiklan mukaisesti. (2) Tukijärjestelmä hyväksyttiin komission päätöksellä 95/196/EY(1), sellaisena kuin se on muutettuna päätöksellä 97/279/EY(2). (3) Suomi on 15 päivänä toukokuuta 1998, 28 päivänä heinäkuuta 1999, 11 päivänä tammikuuta 2000 ja 31 päivänä tammikuuta 2000 pyytänyt komissiota muuttamaan tiettyjä kohtia päätöksestä 95/196/EY ja sen jälkeen toimittanut täydentäviä tietoja pyyntöjensä perusteeksi. (4) Mainituissa kirjeissä Suomi pyysi, että sille annetaan lupa laskea liha-alan tuotannon ylitykset koko alan perusteella eri lihojen tuotantomääriä laskettaessa, ennen kuin mahdolliset tukimäärien suhteelliset vähennykset määritellään niillä aloilla, jotka ovat ylittäneet osuutensa. Tämä vastaa kyseessä olevien eri lihojen kulutus- ja tuotantokehitystä eikä johtaisi lihan kokonaistuotannon kasvuun. (5) Suomi on pyytänyt, että päätöksessä 97/279/EY annetun säännöksen muuttamista siltä osin, kuin se koskee liitteissä III ja IV olevien määrien erottelua siipikarja-alalla tietyn joustavuuden sallimiseksi nautayksiköiden määrässä ja alalle maksettavissa tuissa muuttamatta yksikkötuen tai alalle sallitun kokonaistuen tasoa. Tämä on tukijärjestelmän periaatteiden mukaista. (6) Suomi on pyytänyt, että liitteessä V olevaa kuttujen nautayksikkökerrointa korotetaan, jotta sallitun tuen kokonaismäärä voidaan maksaa nautayksikköä kohti sen sijaan, että se maksetaan osittain tuotetun maitomäärän perusteella. Mahdollisuus maksaa tukea osittain tuotetun maitomäärän perusteella olisi lakkautettava, ja muutettava liite III koskemaan ainoastaan lehmänmaitoa. Tämä vastaa päätöstä 95/196/EY, koska alan tuen kokonaismäärä ei muutu. (7) Suomi on päättänyt naudanliha-alan yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1254/1999(3) 4 artiklan 5 kohdan mukaisesti olla soveltamatta yhteisen markkinajärjestelyn mukaista enimmäismäärää, ja sen vuoksi näyttää aiheelliselta poistaa tämä raja myös kansallisista tuista. (8) Suomi on pyytänyt, että emolehmiin ja urospuolisiin nautaeläimiin sovellettavaa eläintiheyttä sovelletaan ainoastaan kyseisiin eläimiin. Koska Suomen tukiohjelman hyväksymisestä Itävallan tasavallan, Suomen tasavallan ja Ruotsin kuningaskunnan liittymisehdoista tehdyn asiakirjan ja erityisesti sen 141 artiklan osalta 22 päivänä joulukuuta 1999 tehdyssä komission päätöksessä 2000/167/EY(4) säädetään jo tästä mahdollisuudesta, komissio katsoo, että tämä pyyntö on perusteltu erityisesti sen vuoksi, että vältetään Suomen eri osissa toimivien tuottajien välinen syrjintä. (9) Neuvoston asetus (ETY) N:o 1765/92(5) on korvattu tukijärjestelmästä tiettyjen peltokasvien viljelijöille 17 päivänä toukokuuta 1999 annetulla neuvoston asetuksella (EY) N:o 1251/1999(6). (10) Neuvoston asetus (ETY) N:o 3013/89(7) on korvattu kasviöljyjen toimittamisesta elintarvikeapuna 3 päivänä marraskuuta 1998 annetulla neuvoston asetuksella (EY) N:o 2467/98(8). (11) Vuosina 1997 ja 1998 myönnettyjen SLOM-määrien mukaan ottaminen on perustana tiettyjen muutosten tekemisen päätöksen 95/196/EY liitteisiin II, III ja IV. (12) Olisi tehtävä joitakin teknisiä korjauksia liitteeseen III hevosille sallitun tuen kokonaismäärän sekä lampaille ja kutuille sallitun tuen osalta, liitteeseen IV kohtiin "muu käytetty maatalousmaa" ja "käytetty maatalousmaa yhteensä" sekä liitteeseen VI tärkkelysperunoiden osalta kohtaan "kaikki yhteensä". (13) Kansallisilla viranomaisilla olisi oltava riittävästi aikaa komissiolle toimitettavien vuosittaisten tietojen valmisteluun. (14) Sen vuoksi päätöstä 95/196/EY olisi muutettava. (15) Kun otetaan huomioon muutosten laatu ja laajuus sekä Suomen pyyntö, olisi säädettävä, että tätä päätöstä olisi sovellettava 1 päivästä tammikuuta 2000 lukuunottamatta liha-alaa koskevia ylityksiä, joita olisi sovellettava 1 päivästä tammikuuta 1998, ja lukuunottamatta liitteessä II olevia maitoa koskevia tietoja ja liitteessä IV olevia lypsylehmiä koskevia tietoja, joita olisi sovellettava 1 päivästä tammikuuta 1999, ON TEHNYT TÄMÄN PÄÄTÖKSEN: 1 artikla Muutetaan päätös 95/196/EY seuraavasti: 1) Muutetaan 3 artiklan 2 kohta seuraavasti: a) Korvataan a alakohta seuraavasti: "a) pellot: alueella oleva keskimääräinen hehtaarimäärä, jolla ajanjaksona 1989-1991 on viljelty peltokasveja tai joka tarvittaessa on kesannoitu julkisia tukia koskevan järjestelmän mukaisesti neuvoston asetuksen (EY) N:o 1251/1999(9) 2 artiklan 2 kohdassa tarkoitetulla tavalla;" b) Korvataan d alakohta seuraavasti: "d) emolehmät: kullekin tuottajalle myönnetyt henkilökohtaiset enimmäismäärät neuvoston asetuksen (EY) N:o 1254/1999(10) 7 artiklan 1 kohdan mukaisesti;" c) Poistetaan e alakohta. d) Korvataan f alakohta seuraavasti: "f) lampaat ja vuohet: kullekin tuottajalle myönnetyt henkilökohtaiset rajat neuvoston asetuksen (EY) N:o 2467/98(11) 10 artiklan 2 kohdan mukaisesti;" e) Korvataan toinen alakohta seuraavasti:"Emolehmät ja urospuoliset nautaeläimet: tukikelpoisten eläinten kokonaismäärää rajoitetaan soveltamalla tilaan eläintiheyttä, joka on kaksi nautayksikköä (NY) rehualahehtaaria kohti." 2) Muutetaan 4 artiklan 1 kohta seuraavasti: a) Korvataan a alakohta seuraavasti: "a) toimitettava komissiolle joka vuosi ennen 1 päivää kesäkuuta niiden tietojen yhteydessä, jotka sen on toimitettava liittymisasiakirjan 143 artiklan 2 kohdan mukaisesti, tiedot myönnettyjen tukien vaikutuksista ja erityisesti tuotannon kehityksestä, niiden tuotantotapojen kehityksestä, joiden osalta tukea myönnetään, sekä kyseisten alueiden talouden kehityksestä ja vaikutuksista liittymisasiakirjan 142 artiklan 3 kohdan kolmannen alakohdan neljännessä luetelmakohdassa tarkoitettuun ympäristön suojeluun sekä maaseudun säilyttämiseen." b) Lisätään c alakohtaan seuraavat virkkeet: "Lihatuotteiden osalta myönnettyä tukea vähennetään vain, jos liitteessä II määriteltyjen tuotteiden koko tuotantomäärä ylittyy, jolloin tuen nettovähennys lasketaan suhteessa niiden tuotteiden ylitykseen, joiden osalta ylitys on tapahtunut. Tässä yhteydessä 'lihatuotteilla' tarkoitetaan naudan-, lampaan-, vuohen-, sian-, siipikarjan- ja poronlihaa." 3) Korvataan liite II, liitteellä III oleva 6 kohta sekä liitteet IV, V ja VI tämän päätöksen liitteellä. 2 artikla Tätä päätöstä sovelletaan 1 päivästä tammikuuta 2000, lukuunottamatta 1 artiklan 2 kohdan b alakohtaa, jota sovelletaan 1 päivästä tammikuuta 1998, sekä lukuunottamatta 1 artiklan 3 alakohtaa, siltä osin kuin se koskee liitteessä II olevia maitoa koskevia tietoja ja liitteessä IV olevia lypsylehmiä koskevia tietoja, joita sovelletaan 1 päivästä tammikuuta 1999. 3 artikla Tämä päätös on osoitettu Suomen tasavallalle. Tehty Brysselissä 7 päivänä kesäkuuta 2000. Komission puolesta Franz Fischler Komission jäsen (1) EYVL L 126, 9.6.1995, s. 35. (2) EYVL L 112, 29.4.1997, s. 34. (3) EYVL L 160, 26.6.1999, s. 21. (4) EYVL L 54, 26.2.2000, s. 44. (5) EYVL L 181, 1.7.1992, s. 12. (6) EYVL L 160, 26.6.1999, s. 1. (7) EYVL L 289, 7.10.1989, s. 1. (8) EYVL L 312, 20.11.1998, s. 1. (9) EYVL L 160, 26.6.1999, s. 1. (10) EYVL L 160, 26.6.1999, s. 21. (11) EYVL L 312, 20.11.1998, s. 1. LIITE "LIITE II Siten kuin 2 artiklan 2 kohdassa säädetään Tuotetta kohti >TAULUKON PAIKKA>" "III.6 Siten kuin 3 artiklan 1 kohdan ensimmäisessä alakohdassa säädetään, vuodesta 2000 alkaen >TAULUKON PAIKKA>" "LIITE IV Siten kuin 3 artiklan 1 kohdan toisen alakohdan toisessa luetelmakohdassa säädetään Määrät ilmaistu tuotantotekijöinä >TAULUKON PAIKKA>" "LIITE V Siten kuin 3 artiklan 1 kohdan kolmannessa luetelmakohdassa säädetään Muuntokertoimet nautayksiköiksi muunnettaessa >TAULUKON PAIKKA>" "LIITE VI Siten kuin 3 artiklan 1 kohdan kolmannen alakohdan ensimmäisessä luetelmakohdassa säädetään Yhteisön tuki 1. Eläintuotteet >TAULUKON PAIKKA> 2. Kasvituotteet >TAULUKON PAIKKA>"